**Lakhatási támogatás pénzbeli formában**

Igrici Község Önkormányzata Képviselő-testülete települési támogatásként lakhatási támogatást nyújt pénzbeli formában a szociálisan rászoruló háztartások részére a háztartás tagjai által lakott lakás lakhatásához kapcsolódó rendszeres kiadások viseléséhez.

 A támogatás ingatlan használathoz kapcsolódik. A támogatás ugyanazon ingatlanra csak egy jogosultnak állapítható meg, az ott élő személyek számától függetlenül. A támogatás igénylésére elsősorban az ingatlant használó háztartás egy tulajdonos tagja jogosult vagy amennyiben tulajdonos által kérelem benyújtására nem került sor, úgy érvényes bérleti szerződéssel rendelkező bérlő használó jogosult.

A lakhatási támogatás összege ingatlanonként és háztartásonként 7.000.-Ft/hó., amely minden hónap 5. napjáig kerül kifizetésre az önkormányzat pénztárából.

Lakhatási támogatás pénzbeli formájára jogosult az a személy, akinek a háztartásában az egy főre jutó havi jövedelem nem haladja meg szociális vetítési alap összegének 650%-át (185.250 Ft), egyedülálló esetén 700%-át (199.500 Ft) és a háztartás tagjai egyikének sincs vagyona.

A támogatás iránti kérelmet a Rendelet [2.melléklet](https://or.njt.hu/eli/736064/r/2021/4#ME2)ét képező nyomtatványon lehet igényelni. A támogatás a kérelem benyújtását követő hónap 1. napjától kerül megállapításra egy év időtartamra, de legfeljebb a lakáshoz kapcsolódó jogviszony időtartamára.

A kérelemhez csatolni szükséges a háztartásban élők kérelem benyújtását megelőző havi nettó jövedelméről szóló igazolásokat, valamint a  a bérleti szerződést.

Ügyintézési határidő: 8 nap

Vonatkozó jogszabályok:

Igrici község Önkormányzata 4/2021.(I.27.) önkormányzati rendelete

Az általános közigazgatási rendtartásról szóló 2016. évi CL. törvény